דיוטי פרי
מה היא קיבלה, אשת הרופא, מן העיר האסורה בבייג'ין? ; מבייג'ין היא קיבלה שמלת משי כחולה ; שקנה בעלה במיוחד בשבילה ; מבייג'ין, שמלת משי כחולה ; ומה קיבלה אשת המנכ"ל מעיר האורות, מפריז? ; מפריז היא קיבלה בסלסלה ; גבינות שסחב במיוחד בשבילה ; מפריז, גבינות היא קיבלה ; ומה קיבלה אשת השר מזמנו הקצר בניו יורק? ; מניו יורק היא קיבלה קרם פנים משליית לוויתן ; בבקבוק מסתורי וקטן ; מניו יורק, קרם שליית לוויתן ; ומה קיבלה אשת האדריכל מסיור השראות לנפאל? ; מנפאל היא קיבלה מפה רקומה ; שסגרה לה יפה את דירת הקומה ; מנפאל, מפה מדהימה ; ומה קיבלה אשת היבואן מתאילנד, קופנגן? ; מתאילנד קיבלה היא תיק ערב קטן ; ובושם אהוב וגם שקר לבן ; שקיבלה בשתיקה, כמובן ; ומה קיבלה אשת העורך דין מן הכנס בטנסי? ; מטנסי לא הביא לה דבר ; הוא חיפש וחיפש אבל מה כבר אפשר ; למצוא בטנסי? ; לא מאמינה? ; תסעי, תנסי ; ומה קיבלה אשת החייל מן העיר העתיקה, חברון? ; מחברון היא קיבלה נקישה באישון ; וגופה בארון ; ובחמש ראיון ; ומטח של כבוד אחרון ; ואשת השר ואשת האדריכל, ; אשת הרופא, העורך דין והמנכ"ל ; אכלו בדממה על מפה רקומה ; ורק אשת היבואן הקשה, הבשומה, סגרה את התיק שמצאה בו דבר מה ; ואמרה וחזרה, חזרה ואמרה ; זה נורא, בחיי שנורא; 